b"\n_START_ARTICLE_\nNyb\xc3\xb8l\n_START_SECTION_\nTeglv\xc3\xa6rker\n_START_PARAGRAPH_\nVest for Nyb\xc3\xb8l ligger det 6\xc2\xbd km\xc2\xb2 store Nyb\xc3\xb8l Nor, der via det smalle Egernsund er forbundet med Flensborg Fjord. P\xc3\xa5 kortet fra den tyske tid ses 17 teglv\xc3\xa6rker omkring noret, p\xc3\xa5 det danske kort efter Genforeningen ses 15. Der findes nu f\xc3\xa6rre, men st\xc3\xb8rre teglv\xc3\xa6rker. Vesterled Teglv\xc3\xa6rk A/S overtog i 2000 Stoffers Teglv\xc3\xa6rk og i 2004 \xe2\x80\x93 sammen med familien Matzen \xe2\x80\x93 A/S Bachmanns Teglv\xc3\xa6rk.\n_START_SECTION_\nFaciliteter\n_START_PARAGRAPH_\nNyb\xc3\xb8l Skole har 122 elever, fordelt p\xc3\xa5 0.-6. klassetrin. Nyb\xc3\xb8l B\xc3\xb8rnehus har en vuggestuegruppe til 12 b\xc3\xb8rn og to b\xc3\xb8rnehavegrupper. Nyb\xc3\xb8l har en Dagli'Brugs,_NEWLINE_Gelerts G\xc3\xa5rd er S\xc3\xb8nderborg Kommunes Center for personer p\xc3\xa5 18-70 \xc3\xa5r med erhvervet hjerneskade. Det er opkaldt efter billedhuggeren Johannes Sophus Gelert (1852-1923), den mest anerkendte n\xc3\xb8fling (beboer i Nyb\xc3\xb8l, som p\xc3\xa5 s\xc3\xb8nderjysk hedder N\xc3\xb8ffel).\n_START_SECTION_\nHistorie\n_START_PARAGRAPH_\nNyb\xc3\xb8l var hovedby i Nyb\xc3\xb8l Herred, som havde tingsted ved Nyb\xc3\xb8l Kirke. Galgebakken i Nyb\xc3\xb8l var oprindeligt en henrettelsesplads med den f\xc3\xb8rste henrettelse i 1425 og den sidste i 1763.\n_START_SECTION_\nNyb\xc3\xb8l M\xc3\xb8lle\n_START_PARAGRAPH_\nUnder Tre\xc3\xa5rskrigen angreb den danske h\xc3\xa6r 28. maj 1848 de tyske forbundstropper og fordrev dem fra Sundeved. Kampen blev afgjort omkring Nyb\xc3\xb8l M\xc3\xb8lle, og m\xc3\xb8llen er g\xc3\xa5et over i historien som mindesm\xc3\xa6rke for en dansk sejr._NEWLINE_Nyb\xc3\xb8l M\xc3\xb8lle er en hollandsk m\xc3\xb8lle, bygget i 1600-tallet og genopf\xc3\xb8rt efter en brand i 1879. M\xc3\xb8llen var i drift indtil 1957 og forfaldt derefter, men er senere restaureret et par gange og fredet i 1998. Ejerne \xc3\xa5bner gerne m\xc3\xb8llen for bes\xc3\xb8g.\n_START_SECTION_\nGravpladsen fra 1864\n_START_PARAGRAPH_\nDa preusserne manglede en plads, hvor de kunne begrave deres d\xc3\xb8de efter stormen p\xc3\xa5 Dybb\xc3\xb8l Banke 18. april 1864, tog de en fjerdedel af Galgebakken i brug som en indviet gravplads. De begravede var overvejende menige soldater, og der er mindesm\xc3\xa6rker for 69 faldne tyskere og 21 faldne danskere. I maj 1945 blev \xc3\xb8rnen p\xc3\xa5 toppen af det preussiske mindesm\xc3\xa6rke fjernet, s\xc3\xa5 kun kuglen var tilbage \xc3\xb8verst p\xc3\xa5 s\xc3\xb8jlen. I april 1983 gennems\xc3\xb8gte to m\xc3\xa6nd fra Nyb\xc3\xb8l omr\xc3\xa5det omkring Galgebakken og fandt med en metaldetektor den nedgravede \xc3\xb8rn. Den blev repareret hos den lokale smed og genopsat.\n_START_SECTION_\nBroagerbanen\n_START_PARAGRAPH_\nNyb\xc3\xb8l havde station p\xc3\xa5 Broagerbanen, der gik mellem Vester Sottrup og Skelde 1910-32. Stationsbygningen er revet ned."